Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 1230/09/3304	Nové Mesto nad Váhom, 4.6.2013
EEČ : 2-24-28-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX, 
že sa úmyselne vyhýbala plneniu zákonnej vyživovacej povinnosti počas obdobia od 1.2. 1998 do 10. 1. 1999, voči deťom XXXXX čiastkou 19,92 € mesačne, XXXXX, XXXXX čiastkou 16,60 € mesačne a XXXXX čiastkou 9,96 € mesačne, ku ktorej bola zaviazaná rozsudkom XXXXX zo dňa 4. 7. 2000 právoplatným od 14. 9. 2000 a počas obdobia od 11. 8. 2000 do 31. 8. 2004 voči synovi XXXXX XXXXX čiastkou 9,96 € mesačne a počas obdobia od 11. 8. 2000 do dnes voči XXXXX, čiastkou 6,64 € mesačne, ku ktorej bola zaviazaná rozsudkom OS Nové Mesto nad Váhom číslo XXXXX zo dňa 22. 6. 2000 právoplatným od 11. 8. 2000, čím XXXXX dlhuje čiastku 1407,42 €

lebo zanikla trestnosť činu

Odôvodnenie:
Uznesením policajného orgánu OSV UJKP OR PZ Trenčín pod ČVS:ORP-3639/5-OSV-TN-2005 zo dňa 13. 12. 2005 bolo začaté trestné stíhanie za trestný čin zanedbania povinnej výživy podľa § 213 ods. 1 Trestného zákona na tom skutkovom základe, ako je uvedené vo výrokovej časti citovaného uznesenia.
Uznesením povereného príslušníka OSV UJKP OR PZ Trenčín pod ČVS:ORP-3639/5-OSV-TN-2005 zo dňa 13. 6. 2006 bolo obvinennej vznesené obvinneie pre prečin zanedbania povinnej výživy podľa § 207 ods. 2. Trestného zákona.
Uznesením vyšetrovateľa PZ UJKP OR PZ Trenčín číslo ČVS:ORP-923/2-OVK-TN-2006 zo dňa 30. 10. 2006 bolo trestné stíhanie prerušené, lebo obvinenú nebolo možné pre ťažkú chorobu postaviť pred súd.
Uznesením vyšetrovateľa PZ OKP Nové Mesto nad Váhom ČVS:ORP-23/OVK-NM-2013 zo dňa 14. 1. 2013 bolo v trestnom stíhaní pokračované.
Uznesením vyšetrovateľa PZ OKP Nové Mesto nad Váhom ČVS:ORP-23/OVK-NM-2013 zo dňa 16. 1. 2013 bol do konania pribratý znalec z odboru zdravotníctvo, odvetvia súdne lekárstvo, ktorý vypracoval znalecký posudok na posúdenie aktuálneho zdravotného stavu obvinenej XXXXX.
Ako svedkovia poškodení boli vypočutí poškodení. Všetci zhodnte vo výsluchoch vypovedali, že obvinená si svoju vyživovaciu povinnosť dodatočne splnila v celom rozsahu. Z obsahu ich výpovedí ďalej vylýva, že neplnenie vyživovacej povinnosti obvinenou na nich nezanechalo nijaké trvalé, negatívne následky.
V zmysle § 86 ods. 1 Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 ods. 1 písm. h) TP prokurátor zastaví trestné stíhanie ak zanikla trestnosť činu.
Z uvedeného vyplýva, že tresatnosť činu obvinenej zaniklad dodatočným zaplatením dĺžneho výživného a preto bolo potrebné rozhodnúť tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jaromír Prokeš
prokurátor